ddrg/super_eurlex huggingface dataset:
KIRJALLINEN KYSYMYS P-2680/01 esittäjä(t): Hans-Gert Poettering (PPE-DE) komissiolle. Elinympäristödirektiivin saattaminen osaksi kansallista lainsäädäntöä.



Virallinen lehti nro 081 E , 04/04/2002 s. 0201 - 0201



KIRJALLINEN KYSYMYS P-2680/01 esittäjä(t): Hans-Gert Poettering (PPE-DE) komissiolle (26. syyskuuta 2001) Aihe: Elinympäristödirektiivin saattaminen osaksi kansallista lainsäädäntöä Parlamentin 16. maaliskuuta 2000 antaman päätöslauselman jälkeen useat jäsenvaltiot ovat täyttäneet Natura 2000 -alueiden määrittämistä koskevan velvollisuutensa. 1. Mitkä jäsenvaltiot ovat tähän mennessä täyttäneet direktiivin mukaiset velvollisuutensa? 2. Onko Saksa täyttänyt omalta osaltaan alueiden määrittämistä koskevan velvollisuutensa ja milloin alueet ilmoitettiin komissiolle? 3. Mitkä alueet ilmoitettiin Niedersachsenin osavaltiosta? Margot Wallströmin komission puolesta antama vastaus (17. lokakuuta 2001) 1. Tähän mennessä yksikään jäsenvaltio ei ole täyttänyt luontotyyppien sekä luonnonvaraisen eläimistön ja kasviston suojelusta 21. toukokuuta 1992 annetun neuvoston direktiivin 92/43/ETY(1) vaatimuksia. 2. Jäsenvaltiot ja erityisesti Saksa ovat viime kuukausina edistyneet huomattavasti ehdotuksissaan luontotyyppidirektiivin 4 artiklan mukaisiksi alueiksi. Saksa on tehnyt ehdotuksista useita eri ilmoituksia eri aikoina. Lähikuukausina ehdotukset arvioidaan komission järjestämissä biomaantieteen seminaareissa ja tämän perusteella määritellään, riittävätkö saadut ehdotukset Natura 2000 -verkoston perustamiseen. Arvioinnin tuloksista riippuen Saksalta ja muiltakin jäsenvaltioilta voidaan tarvittaessa pyytää lisäehdotuksia. 3. Niedersachsenin osavaltion osalta yhteisön tärkeinä pitämiksi alueiksi on ehdotettu 172 aluetta, joiden yhteispinta-ala on yli 5 000 km2. Koska komissio ei ole vielä hyväksynyt yhteisön luetteloa, arvoisaa parlamentin jäsentä pyydetään kääntymään Saksan viranomaisten puoleen ehdotettuja alueita koskevien lisätietojen saamiseksi. (1) EYVL L 206, 22.7.1992.
KIRJALLINEN KYSYMYS E-1827/01 esittäjä(t): John Cushnahan (PPE-DE) neuvostolle. Ihmisoikeuksien puolustajiin kohdistuva pelottelu Etiopiassa.



Virallinen lehti nro 081 E , 04/04/2002 s. 0066 - 0066



KIRJALLINEN KYSYMYS E-1827/01 esittäjä(t): John Cushnahan (PPE-DE) neuvostolle (27. kesäkuuta 2001) Aihe: Ihmisoikeuksien puolustajiin kohdistuva pelottelu Etiopiassa Onko neuvosto tietoinen, että Etiopiassa pelotellaan jatkuvasti ihmisoikeuksien puolustajia? Äskettäin pelottelu ilmeni siten, että pidätettiin Etiopian ihmisoikeuskomission (EHCRO) perustaja ja ensimmäinen puheenjohtaja professori Mesfin Woldemariam ja oppinut ja ihmisoikeusaktivisti tohtori Berhanu Nega. Heitä ei myöhemmin päästetty vapaiksi takuita vastaan. Pidätysten, jotka saattavat olla Etiopian perustuslain turvaaman kokoontumisen vapauden vastaisia, lisäksi kieltäytyminen vapauttamisesta takuusummaa vastaan on Etiopian hallituksen yleisesti käyttämä menetelmä suorasanaisten ihmisoikeuskriitikkojen hiljentämiseksi. Tällöin kritiikin esittäjät suljetaan vankilaan samalla kun suoritetaan pitkiä, tahallisen hitaita tutkimuksia. Aikooko komissio pyytää Etiopian hallitusta kunnioittamaan näiden kahden miehen perusoikeuksia ja lopettamaan ihmisoikeuksien puolustajien jatkuvan kiusaamisen? Vastaus (26. marraskuuta 2001) Neuvosto seuraa tiiviisti Etiopian tilannetta ja on jatkuvasti huolestunut poliittisen tilanteen kehityksestä ja ihmisoikeuksien loukkaamisesta tässä maassa. Huhtikuun puolivälissä sattuneiden Addis Abeban tapahtumien jälkeen EU:n paikallinen troikka on kahdesti (huhtikuussa ja elokuussa 2001) ottanut yhteyttä Etiopian viranomaisiin ja ilmoittanut EU:n olevan huolissaan siitä tavasta, millä kyseiset levottomuudet tukahdutettiin, ja seuranneista opiskelijoiden ja oppositiojohtajien vangitsemisista.
KIRJALLINEN KYSYMYS E-1475/01 esittäjä(t): Bart Staes (Verts/ALE) neuvostolle. Yleisön oikeus tutustua EU:n asiakirjoihin.



Virallinen lehti nro 081 E , 04/04/2002 s. 0029 - 0030



KIRJALLINEN KYSYMYS E-1475/01 esittäjä(t): Bart Staes (Verts/ALE) neuvostolle (21. toukokuuta 2001) Aihe: Yleisön oikeus tutustua EU:n asiakirjoihin Saanen huomauttaa, että neuvoston vastaus kysymykseen P-3572/00(1) (23. huhtikuuta 2001) ei tuo selvyyttä siinä esitettyihin kysymyksiin. Belgian ulkoministeriön mukaan päätöksen 2000/527/EY(2) taustalla on erään kansalaisen esittämä tiettyjä asiakirjoja koskeva pyyntö, jota neuvosto ei halunnut käsitellä (P-11 -kokous keskiviikkona 18. lokakuuta 2000). Tämän vuoksi haluan esittää kysymyksen P-3572/00 sisältämät kysymykset uudelleen. 1. Milloin kyseinen pyyntö esitettiin neuvostolle? 2. Kuka esitti pyynnön? 3. Mitä asiakirjoja pyyntö koski? 4. Miksi neuvosto ei halunnut käsitellä pyyntöä? 5. Miten tämä pyyntö ja neuvoston haluttomuus käsitellä sitä liittyvät neuvoston käynnistämään kiireelliseen menettelyyn, jolla on tarkoitus rajoittaa yleisön oikeutta tutustua EU:n asiakirjoihin? (1) EYVL C 187 E, 3.7.2001, s. 17. (2) EYVL L 212, 23.8.2000, s. 9. Vastaus (20. marraskuuta 2001) Vastauksena arvoisan parlamentin jäsenen kysymykseen neuvosto korostaa, että päätöksen 2000/527/EY tekemiseen johtaneet syyt on esitetty yksityiskohtaisesti kyseisen päätöksen johdanto-osassa. Neuvosto ei halua kommentoida erään jäsenvaltion ministeriön väitettyä näkemystä päätöksen taustasta. Kuten kysyjä mahdollisesti tietääkin, Euroopan parlamentin, neuvoston ja komission asiakirjojen saamisesta yleisön tutustuttavaksi 30. toukokuuta 2001 annetun Euroopan parlamentin ja neuvoston asetuksen (EY) N:o 1049/2001(1) mukaan arkaluonteisiksi 9 artiklan 1 kohdan mukaisesti luokiteltuihin asiakirjoihin sovelletaan kyseisen artiklan mukaista erityismenettelyä. Kuten neuvosto jo kysyjän 11. syyskuuta 2000 esittämään kirjalliseen kysymykseen E-2846/00 antamassaan vastauksessa totesi, neuvosto aikoo tarkastella uudelleen yleisön oikeudesta tutustua neuvoston asiakirjoihin 20. joulukuuta 1993 tekemäänsä päätöstä 93/731/EY, sellaisena kuin se on viimeksi muutettuna päätöksellä 2000/527/EY, mainitussa asetuksessa esitettyjen uusien sääntöjen pohjalta. (1) EYVL L 145, 31.5.2001, s. 43.
KIRJALLINEN KYSYMYS E-3075/01 esittäjä(t): Isidoro Sánchez García (ELDR) komissiolle. Kanariansaarille vuosina 1991—2001 myönnetyt tuet — yhteisön syrjäisimmät alueet.



Virallinen lehti nro 081 E , 04/04/2002 s. 0213 - 0213



KIRJALLINEN KYSYMYS E-3075/01 esittäjä(t): Isidoro Sánchez García (ELDR) komissiolle (12. marraskuuta 2001) Aihe: Kanariansaarille vuosina 19912001 myönnetyt tuet yhteisön syrjäisimmät alueet Yhteisön lainsäädännön soveltamisesta Kanariansaariin 26. kesäkuuta 1991 annetun neuvoston asetuksen (ETY) N:o 1911/91(1) voimaantulosta on kulunut kymmenen vuotta vuonna 2001. Voiko komissio ilmoittaa syrjäisimpiä alueita koskevien yhteisön politiikkojen ja tukien arvioimiseksi vuosina 19912001 Kanariansaarille EAKR:sta, ESR:sta, KOR:sta ja EMOTR:n ohjausosastosta maksettujen tukien kokonaismäärän ja kunkin rahoitusvälineen osuuden erikseen sekä EMOTR:n tukiosastosta myönnetyn tuen kokonaismäärän? Miten nämä taloudelliset tuet ovat vaikuttaneet Kanariansaarten BKT:hen ja työllisyyteen? (1) EYVL L 171, 29.6.1991, s. 1. Komission jäsenen Romano Prodin komission puolesta antama vastaus (28. marraskuuta 2001) Komissio kerää parhaillaan tietoja, joita se tarvitsee vastatakseen kysymykseen. Se ilmoittaa tuloksistaan mahdollisimman pian.
KIRJALLINEN KYSYMYS E-1172/01 esittäjä(t): Camilo Nogueira Román (Verts/ALE) neuvostolle. Kahden ihmisen murha Tetovossa Makedoniassa.



Virallinen lehti nro 081 E , 04/04/2002 s. 0014 - 0015



KIRJALLINEN KYSYMYS E-1172/01 esittäjä(t): Camilo Nogueira Román (Verts/ALE) neuvostolle (24. huhtikuuta 2001) Aihe: Kahden ihmisen murha Tetovossa Makedoniassa Kaikki saattoivat nähdä, kuinka Makedonian armeijan sotilaat tappoivat kaksi täysin puolustuskyvytöntä miestä televisiokameroiden edessä. Voiko neuvosto suhtautua välinpitämättömästi siihen, että tällaiset raakalaisteot, jotka ovat jo aiheuttaneet tuhansia kuolonuhreja Balkanin maissa, toistuvat Euroopan unionin jäsenvaltioiden mitenkään puuttumatta asiaan? Vastaus (21. marraskuuta 2001) Neuvosto on vakavasti huolissaan entisessä Jugoslavian tasavallassa Makedoniassa vallitsevasta jännittyneestä ja väkivaltaisesta tilanteesta, jonka EU on toistuvasti ja painokkaasti tuominnut. Arvoisan parlamentin jäsenen mainitseman kaltaiset ikävät tapaukset ovat tulosta albanialaisten ääriliikkeiden edustajien provokaatiosta, millä Jugoslavian entisen tasavallan Makedonian hallitus pyritään vetämään mukaan täysimittaiseen konfliktikierteeseen. EU:n korkea edustaja Javier Solana on pyrkinyt katkaisemaan väkivallan kierteen sekä vahvan henkilökohtaisen sitoumuksensa että kriisin alusta lähtien maahan tekemiensä lukuisten vierailujen avulla, ja hänellä on ollut ratkaiseva asema poliittisen prosessin käynnistämisessä eri väestöryhmien välisen vuoropuhelun avulla. Kansallisen yhtenäisyyden hallitus, jossa ovat mukana albanialaisten tärkeimmät puolueet, saatiin lopulta muodostettua 13. toukokuuta, mitä neuvosto piti tärkeänä askeleena kohti tiiviimpää yhteistyötä maan eri etnisten yhteisöjen välillä ja mistä se esitti lämpimät onnittelunsa. Vakaus- ja assosiaatiosopimuksen allekirjoittaminen 9. huhtikuuta entisen Jugoslavian tasavallan Makedonian kanssa on tarjonnut EU:lle merkittävän painostuskeinon. EU on selkeästi korostanut, että uuden hallituksen on saavutettava nopeasti konkreettisia ja painavia tuloksia erityisesti vähemmistöjen tilanteeseen liittyvissä kysymyksissä (mm. uusi albaniankielinen tv-kanava, edistyminen Tetovon albaniankielisen Kaakkois-Euroopan yliopiston kysymyksessä, aseellisten yhteenottojen vuoksi vahingoittuneiden rakennusten pikainen jälleenrakennus). Euroopan unioni tukee entisen Jugoslavian tasavallan Makedonian pyrkimyksiä näiden tavoitteiden saavuttamiseksi. EU katsoo, että pikaiset konkreettiset tulokset ovat elintärkeitä poliittisen prosessin jatkamiseksi, ääriliikkeiden eristämiseksi ja entisen Jugoslavian tasavallan Makedonian lähentämiseksi Eurooppaan. Neuvosto korostaa, että kriisin lopettaminen ja kestävän ratkaisun aikaansaaminen on mahdollista vain poliittisilla keinoilla. Skopjessa 16. toukokuuta 2001 vieraillut EU:n ministeritroikka esitti EU:n selkeän viestin kaikille osapuolille.
KIRJALLINEN KYSYMYS E-1307/01 esittäjä(t): Alexander de Roo (Verts/ALE), Nuala Ahern (Verts/ALE),Willy De Clercq (ELDR), Robert Goebbels (PSE), Den Dover (PPE-DE),Roger Helmer (PPE-DE) ja Theresa Villiers (PPE-DE) neuvostolle. Myyntiautomaattialan yrityksiin euron käyttöönoton yhteydessä kohdistuva alakohtainen rasite.



Virallinen lehti nro 081 E , 04/04/2002 s. 0018 - 0019



KIRJALLINEN KYSYMYS E-1307/01 esittäjä(t): Alexander de Roo (Verts/ALE), Nuala Ahern (Verts/ALE),Willy De Clercq (ELDR), Robert Goebbels (PSE), Den Dover (PPE-DE),Roger Helmer (PPE-DE) ja Theresa Villiers (PPE-DE) neuvostolle (4. toukokuuta 2001) Aihe: Myyntiautomaattialan yrityksiin euron käyttöönoton yhteydessä kohdistuva alakohtainen rasite Hollantilaisen tutkimuslaitoksen NEI:n ja Euroopan myyntiautomaattialan järjestön EVA:n (European Vending Associationin) useiden tutkimusten mukaan euron käyttöönotto luo suhteettoman alakohtaisen rasitteen myyntiautomaattialan yrityksille, jotka ovat suurimmaksi osaksi pieniä ja keskisuuria yrityksiä. Siinä missä vähittäiskauppa sanoo joutuvansa vastaamaan kustannuksista, joiden arvo on 12 % vuotuisesta liikevaihdosta, EVA:n mukaan myyntiautomaattitoimialaan kohdistuvat kustannukset ovat ainakin 10 % vuosittaisesta liikevaihdosta. Lisäksi 2,2 miljoonan ruoka- ja juoma-automaatin muuttamiseen euroilla toimiviksi liittyy logistisia ja teknisiä näkökohtia, jotka aiheuttavat liikevaihtotappiota valuuttojen rinnakkaiskäytön aikana, koska kaikkien myyntiautomaattien muuttaminen ei onnistu hetkessä. Van Wijmen Nouwenin tekemän alustavan oikeudellisen muistion mukaan ainakin seitsemässä euroalueen maassa (Saksassa, Ranskassa, Alankomaissa, Belgiassa, Italiassa, Espanjassa ja Irlannissa) on olemassa oikeusperusta vaatia korvauksia alakohtaisista kustannuksista. Uskooko neuvosto, että EVA:n luvut myyntiautomaattialan yritysten alakohtaisista rasitteista ovat päteviä? Katsooko neuvostokin, että ainakin seitsemässä euroalueen maassa on olemassa oikeusperusta vaatia korvauksia alakohtaisista kustannuksista? Millä toimenpiteillä neuvoston mielestä myyntiautomaattialaa ja erityisesti sillä toimivia pieniä ja keskisuuria yrityksiä voidaan tukea ja/tai niiden kustannuksia korvata? Onko tähän mennessä suunniteltu joitain toimenpiteitä? Vastaus (20. marraskuuta 2001) Ensimmäisen ja kolmannen kysymyksen osalta neuvosto ei ole saanut komissiolta mitään ehdotusta. Toisen kysymyksen osalta arvoisan parlamentin jäsenen huomiota kiinnitetään siihen, että neuvoston tehtävänä ei ole ottaa kantaa tai arvioida yleisesti tai yksityiskohdittain jäsenvaltioiden oikeusjärjestelmää.
KIRJALLINEN KYSYMYS E-2378/01 esittäjä(t): Elspeth Attwooll (ELDR) komissiolle. Kalatuotteiden puhdistaminen.



Virallinen lehti nro 081 E , 04/04/2002 s. 0164 - 0165



KIRJALLINEN KYSYMYS E-2378/01 esittäjä(t): Elspeth Attwooll (ELDR) komissiolle (8. elokuuta 2001) Aihe: Kalatuotteiden puhdistaminen Komission jäsen Byrne piti 10. heinäkuuta 2001 puheen Euroopan parlamentin kalatalousvaliokunnalle. Voisiko komissio Byrnen lausuntojen johdosta ilmoittaa täsmälleen, mitä puhdistamiskeinoja voidaan käyttää kalajauhon ja -öljyn dioksiinipitoisuuksien alentamiseen? Pystyykö komissio antamaan kyseisten puhdistamiskeinojen käytöstä minkäänlaista kustannusarviota? David Byrnen komission puolesta antama vastaus (22. lokakuuta 2001) Kalaöljyn jalostaminen ja hydraus vähentävät tuntuvasti dioksiinien ja polykloorattujen bifenyylien (PCB) määrää tuotteessa. Näissä prosesseissa tuotteista poistuvat kuitenkin myös arvokkaat monityydyttämättömät omega-3-rasvahapot, jotka ravintotieteilijöiden mukaan ovat rehuissa välttämättömiä. Jalostettuja kalaöljyjä voidaan näin ollen käyttää margariinin ja ruokaöljyn valmistukseen, mutta ne eivät sovellu eläinten rehuissa käytettäviksi. Toinen hyvin lupaava menetelmä on kalaöljyn puhdistaminen aktiivihiilen avulla. Ensimmäiset tähän tekniikkaan perustuvat suuret puhdistuslaitokset on rakennettu. Toisin kuin hydraus tämä tekniikka ei poista monityydyttämättömiä omega-3-rasvahappoja, ja puhdistettu kalaöljy soveltuu rehuntuotannossa käytettäväksi. Menettelyn kustannukset ovat arviolta 3540/kalaöljytonni; kalaöljyn maailmanmarkkinahinta on tällä hetkellä noin 250/tonni. Tällä hetkellä ei ole sopivia teollisia menettelyitä dioksiinien poistamiseksi kalajauhosta. Jotta dioksiini voidaan poistaa kalajauhosta, kalajauhon sisältämä rasva, jota on noin 612 %, on poistettava öljynpoistomenetelmällä, mikä heikentää huomattavasti kalajauhon laatua. Komission tietojen mukaan teollisuudessa tehdään kokeita sopivan menettelyn kehittämiseksi kalajauhossa esiintyvän dioksiinin vähentämistä varten.
KIRJALLINEN KYSYMYS E-2066/01 esittäjä(t): Sir Robert Atkins (PPE-DE) komissiolle. Yhtenäinen eurooppalainen ilmatila.



Virallinen lehti nro 081 E , 04/04/2002 s. 0102 - 0102



KIRJALLINEN KYSYMYS E-2066/01 esittäjä(t): Sir Robert Atkins (PPE-DE) komissiolle (13. heinäkuuta 2001) Aihe: Yhtenäinen eurooppalainen ilmatila Mihin toimiin komissio aikoo ryhtyä, jotta Gibraltarin asema ei viivästyttäisi yhtenäisen eurooppalaisen ilmatilan täytäntöönpanoa? Loyola de Palacion komission puolesta antamayhteinen vastauskirjallisiin kysymyksiin E-2064/01, E-2065/01 ja E-2066/01 (17. syyskuuta 2001) Komissio on selittänyt yhtenäistä ilmatilaa koskevan aloitteensa taustaa vastauksissaan parlamentin jäsenen kirjallisiin kysymyksiin P-0312/01(1) ja P-2062/01(2). Komissio on tietoinen siitä, että on pikaisesti ehdotettava toimenpiteitä viivästymisten vähentämiseksi ja nykyisen lentoliikenteen hallintajärjestelmän ongelmien ratkaisemiseksi, minkä vuoksi se alkoi valmistella säädösehdotuksille teknistä pohjaa jo ennen kuin edellisissä vastauksissa mainitun korkean tason ryhmän kertomuksen valmistumista. Tässä yhteydessä teetettiin useita tutkimuksia. Niiden tulokset on julkaistu Internet-osoitteessa http://europa.eu.int/comm/transport/themes/air/english/single_eur_sky_en.html, ja niistä pidettiin julkinen keskustelutilaisuus toukokuun 2001 lopulla. Komissio aikoo antaa asiaa koskevia säädösehdotuksia pian kesän jälkeen. Komissio katsoo näin ollen, ettei yhtenäistä ilmatilaa koskevien ehdotusten valmistelussa ole tähän mennessä tapahtunut viiveitä. Lentoliikenteen alalla saamiensa kokemusten perusteella useiden komission ehdotusten käsittely neuvostossa viivästyi Gibraltarin lentoasemaan soveltamiseen liittyvien ongelmien vuoksi komissio toivoo, että Yhdistynyt kuningaskunta ja Espanja voisivat antaa vakuutuksen siitä, ettei samanlaisia ongelmia ole odotettavissa yhteiseen ilmatilaan liittyvien ehdotusten yhteydessä. Komissio panee merkille, että asianomaisten jäsenvaltioiden välillä on aloitettu yhteydenpito tästä asiasta, ja toivoo, että tässä yhteydenpito johtaa pikaisesti sopuratkaisuun. Komissio ei kuitenkaan osallistu näihin neuvotteluihin, joten se ei voi kertoa parlamentin jäsenelle niiden edistymisestä tai sisällöstä. (1) EYVL C 235 E, 21.8.2001. (2) EYVL C 350 E, 11.12.2001, s. 237.
KIRJALLINEN KYSYMYS E-2034/01 esittäjä(t): Cristiana Muscardini (UEN) komissiolle. Botulinustoksiinin väärinkäyttö.



Virallinen lehti nro 040 E , 14/02/2002 s. 0168 - 0169



KIRJALLINEN KYSYMYS E-2034/01 esittäjä(t): Cristiana Muscardini (UEN) komissiolle (13. heinäkuuta 2001) Aihe: Botulinustoksiinin väärinkäyttö Vaikuttaa siltä, että botulinustoksiini-injektioita käytetään yhä yleisemmin ihon ryppyjen torjumiseen. Botulinustoksiini on erittäin myrkyllinen aine, joka voi vahingoittaa kasvolihaksia parantumattomasti. Muiden muassa joissakin Euroopan unionin jäsenvaltioissa kyseinen tuote on kielletty juuri yllä mainituista syistä. 1. Onko komissio tietoinen yllä esitetyistä seikoista? 2. Mihin toimiin komissio mahdollisesti aikoo ryhtyä kuluttajien suojelemiseksi tällaisilta menetelmiltä, jotka vahingoittavat ulkonäön lisäksi myös terveyttä? Frederik Bolkesteinin komission puolesta antama vastaus (24. syyskuuta 2001) Komissio on tietoinen botuliinitoksiinin mahdollisista vaaroista. Botuliinitoksiini määritellään lääkkeeksi, eikä mitään lääkettä voida saattaa markkinoille ennen kuin sillä on markkinoille saattamista koskeva lupa. Luvan saamiseksi on tehtävä kokeita, jotka osoittavat tuotteen laadun, turvallisuuden ja tehokkuuden. Jos toimivaltaisten viranomaisten arvioinnin mukaan aineesta saatava hyöty on suurempi kuin sen aiheuttamat riskit, voidaan markkinoille saattamista koskeva lupa myöntää. Näin ollen jäsenvaltiot ovat myöntäneet botuliinitoksiinille markkinoille saattamista koskevan luvan vakavien sairauksien kuten blefarospasmin (luomikouristuksen), spasmus hemifacialisin (kasvojen toispuolisen halvauksen) ja torticollis spasmodican (kouristuksenomaisen kierokaulan) hoidon osalta. Käytettävät lääkkeet ovat tällöin reseptilääkkeitä, ja niitä saa käyttää ainoastaan erikoislääkärin valvonnassa. Arvoisan parlamentin jäsenen mainitsema aine, botuliinitoksiini, on lääke ja sen vuoksi se kuuluu yhteisön sääntelyn, ja nimenomaisesti direktiivin 65/65/EY(1), soveltamisalaan markkinoinnin, käytön, testauksen ja mainonnan osalta. Komissio on tietoinen siitä, että ainetta käytetään varsinaisen käyttötarkoituksensa lisäksi esimerkiksi ryppyjen ehkäisemiseen. Komissiolla ei ole käytettävissään yksityiskohtaisia tietoja eri jäsenvaltioiden kannasta botuliinitoksiinin käyttöön tähän tarkoitukseen. Edellä esitetyt seikat huomioon ottaen komissio korostaa kuitenkin, että lääkkeen määrääminen ja käyttö muihin kuin markkinoille saattamista koskevan luvan mukaisiin tarkoituksiin on täysin lääkärin vastuulla, ja hänen on huolehdittava erityisesti aineen vastuullisesta käytöstä ja potilaiden valistamisesta. (1) Neuvoston direktiivi 65/65/ETY, annettu 26 päivänä tammikuuta 1965, lääkevalmisteita koskevien lakien, asetusten ja hallinnollisten määräysten lähentämisestä, EYVL B 22, 9.2.1965.
KIRJALLINEN KYSYMYS P-2070/01 esittäjä(t): Joachim Wuermeling (PPE-DE) komissiolle. Virallisessa lehdessä C 122 (25. huhtikuuta 2001) julkaistu ehdotuspyyntö kaupunkien kestävää kehitystä edistävään yhteisön yhteistyöjärjestelmään liittyvistä toimista.



Virallinen lehti nro 040 E , 14/02/2002 s. 0178 - 0178



KIRJALLINEN KYSYMYS P-2070/01 esittäjä(t): Joachim Wuermeling (PPE-DE) komissiolle (3. heinäkuuta 2001) Aihe: Virallisessa lehdessä C 122 (25. huhtikuuta 2001) julkaistu ehdotuspyyntö kaupunkien kestävää kehitystä edistävään yhteisön yhteistyöjärjestelmään liittyvistä toimista Edellä mainittua ehdotuspyyntöä koskevat asiakirjat ovat saatavilla ainoastaan englannin ja ranskan kielellä. Tämä rikkoo räikeästi kielten yhtäläisen kohtelun periaatetta. Muihin kielialueisiin kuuluvien kaupunkien ja kuntien - ja erityisesti pienten kuntien - joita tämä asia koskee, ei ole käytännössä mahdollista osallistua ehdotuspyyntöön, koska ei voida olettaa, että niillä olisi käytettävissään riittävää kielitaitoa. Milloin komissio aikoo kääntää ehdotuspyyntöä koskevat asiakirjat saksan kielelle? Aikooko komissio asettaa hakemuksille uuden määräajan, kun tarvittavat käännökset ovat saatavilla? Margot Wallströmin komission puolesta antama vastaus (5. syyskuuta 2001) Euroopan yhteisöjen virallisessa lehdessä julkaistu ehdotuspyyntö kaupunkien kestävää kehitystä edistävään yhteisön yhteistyöjärjestelmään liittyvistä toimista(1) on tarkoitettu paikallisviranomaisten muodostamille verkoille, joiden jäsenet ovat vähintään neljästä jäsenvaltiosta ja mahdollisesti myös Keski- ja Itä-Euroopan maiden, Kyproksen ja Maltan sekä muiden yhteisöön assosioituneiden maiden kaupungeista. Pienten kaupunkien osallistumista ei ole suljettu pois, sillä ne voivat kuulua tällaisiin verkkoihin. Hakemusasiakirjoja on saatavana ainoastaan kahdella EU:n virallisella kielellä (ranskaksi ja englanniksi) edellä mainitusta syystä ja aikarajoitusten vuoksi, jotta hankkeille voitaisiin myöntää rahoitusta vuonna 2001. (1) EYVL C 122, 25.4.2001, s. 11.
KIRJALLINEN KYSYMYS E-2387/01 esittäjä(t): Christopher Huhne (ELDR) komissiolle. Eläkerahastojen varainhoitajien palkkiot.



Virallinen lehti nro 040 E , 14/02/2002 s. 0242 - 0243



KIRJALLINEN KYSYMYS E-2387/01 esittäjä(t): Christopher Huhne (ELDR) komissiolle (20. elokuuta 2001) Aihe: Eläkerahastojen varainhoitajien palkkiot Voiko komissio esittää arvion keskimääräisistä tai tyypillisistä palkkioista, joita kussakin jäsenvaltiossa maksetaan eläkerahastojen varainhoitajille suhteessa hallinnoitavien rahastojen varallisuuteen? Voiko komissio kertoa, onko jäsenvaltioissa kaikkia rahastoja tai tietyn tyyppisiä rahastoja koskevia ylärajoja tällaisille palkkioille, ja jos on, mitä ne ovat ja missä jäsenvaltioissa niitä sovelletaan? Frederik Bolkesteinin komission puolesta antama vastaus (21. syyskuuta 2001) Komissio on hyvin tietoinen siitä, että eläkerahastojen varainhoito ja siihen liittyvät palkkiot voivat vaikuttaa huomattavasti eläkerahastojen tehokkuuteen ja edullisuuteen, kun asiaa tarkastellaan tehtyjen sijoitusten tuoton kannalta. Komissiolla ei ole kuitenkaan tietoja eläkerahastojen varainhoitajille maksettavista keskimääräisistä tai tavanomaisista palkkioista. Tämä johtuu seuraavista syistä: Ensinnäkin komissio katsoo, että eläkerahastojen olisi saatava paras mahdollinen hyöty varainhoitajiensa toiminnasta kilpailun eikä sääntelyn avulla. Komission tekemä ehdotus(1) tulee laajentamaan valinnanvaraa tältä osin. Lisäksi palkkioiden rajaaminen voisi vaikuttaa kielteisesti tarjottujen palvelujen laatuun ja heikentää eläkerahastojen varainhoidon yleistä tehokkuutta. Toiseksi yhteisössä käytössä olevien eläkejärjestelmien kirjo on johtanut erisuuruisiin varainhoitokustannuksiin (esimerkiksi biometriset riskit kattavan kiinteän etuustason järjestelmän eläkemaksut ovat yleensä suurempia kuin kiinteiden eläkemaksujen järjestelmän). Komissio katsoo tämän vuoksi, että eläkerahastojen varainhoitajille maksettavia keskimääräisiä tai tavanomaisia palkkioita koskevat selvitykset eivät olisi erityisen hyödyllisiä, koska varainhoitokustannuksiin vaikuttavat moninaiset eri tekijät. (1) Ks. ehdotus Euroopan parlamentin ja neuvoston direktiiviksi työeläkelaitosten toiminnasta - KOM(2000) 507 lopullinen.